Yksel Osmanovski

Yksel Osmanovski (født 24. februar 1977 i Malmö) er en svensk fotballtrener og tidligere fotballspiller.

 Karriere 
Osmanovski spilte for Malmö BI og IFK Malmö som ung spiller, men gikk til Malmö FF i 1987, hvor han spilte sin første kamp 1995.«Yksel Osmanovski», fra Malmö FFs hjemmeside, arkivert hos archive.org, 11. desember 2004. Besøkt 14. juli 2013  Han ble etterhvert en fremgangsrik fotballspiller i Allsvenskan, og ble kjøpt av den italienske Serie A-klubben Bari i 1998. Etter tre sesonger gikk han til Torino, men slet med å spille seg fast inn på førstelaget. Etter å ha vært der to sesonger, samt hatt et kort låneopphold i Bordeaux, vendte han tilbake til Sverige og Malmö FF i 2004.

I 2008 gjorde Osmanovski det kjent at han ville legge opp, etter ikke å ha fått fornyet kontrakten med Malmö FF.«Yksel Osmanovski avslutar karriären», sverigesradio.se, 21. februar 2008. Besøkt 14. juli 2013 «Yksel tvingas lämna MFF», av PeO Larsson, aftonbladet.se, 13. november 2007. Besøkt 14. juli 2013 

 Landslagsspill 
Osmanovski har spilt 15 landslagskamper for Sverige, og står notert med to scoringer for laget.«Sveriges landslagsmän 1908-2012», av Jimmy Lindahl, fra SvFFs hjemmeside. Besøkt 14. juli 2013  Osmanovski deltok også for Sverige i EM i 2000.

 Trenerkarriere 
Det ble 14. januar 2013 kjent at Osmanovski ville starte opp som trener for Malmö FFs U-21-lag.

 Privat 
Osmanovskis foreldre, som er av tyrkisk opphav, kom opprinnelig fra Makedonia. Osmanovski, som har vært åpen om sin tro, var første muslimske spiller for Sveriges landslag.«'Tjejernas samtal har fått mig att byta telefonnummer'», av Erik Haag, Aftonbladet, 20. mai 2000, gjengitt på aftonbladet.se. Besøkt 14. juli 2013 

 Referanser 

 Eksterne lenker 


  Yksel Osmanovski, profil på national-football-teams.com

Kategori:Personer fra Malmö
Kategori:Svenske fotballspillere
Kategori:Svenske landslagsspillere i fotball
Kategori:Spillere i Fotball-EM 2000
Kategori:Fotballspillere for Malmö FF
Kategori:Fotballspillere for AS Bari
Kategori:Fotballspillere for Torino FC
Kategori:Fotballspillere for FC Girondins de Bordeaux